Madeira

Madeira je naziv za grupu ostrva u Atlantskom okeanu. Ostrva su dio Portugala i jedna su od dvije autonomne regije ove države. Iako su ostrva bila poznata i Rimljanima pod nazivom "Ljubičasta ostrva" računa se da su ih otkrili Portugalci, između 1418. i 1420. godine. Madeira je popularna turistička destinacija, poznata po vinu, ugodnoj klimi, netaknutoj prirodi i proslavi Nove godine sa spektakularnim vatrometom koji je ušao u Ginisovu knjigu rekorda.

 Historija 
Madeira je grupa vulkanskih ostrva u sjevernom Atlantiku koje su kolonizirali Portugalci 1420. godine. Naseljavanje i raspodjela prava na zemljište na nenaseljenim ostrvima bio je model koji bi portugalska kruna kopirala u drugim kolonijalnim ostrvskim grupama u Brazilu. Arhipelag Madeira bio je prigodno stajalište za brodove koji su vozili trgovačkim putevima između Evrope i Amerike. Osim toga, sa svojim bogatim vulkanskim tlom, blagom klimom i dovoljnom količinom padavina, ostrva su se iskorištavala za poljoprivredu, posebno uzgoj pšenice, vina i šećerne trske, a afrički robovi su iskorištavani za obradu plantaža. Danas, baš kao i u 15. vijeku, Madeira je najpoznatija po ojačanom vinu koje nosi ime glavnog ostrva. Ostrva su danas autonomna regija Portugala.

 Vlada 
Od 1976. godine Madeira se (kao i Azori) smatra autonomnom regijom Portugalske Republike, sa izvršnom vlašću i regionalnom zakonodavnom skupštinom. Trenutni predsjednik regionalne vlade je Alberto João Jardim, koji je na tom mjestu već više od 20 godina. Sjedište regionalne vlade se nalazi u glavnom gradu Funchalu. Afrička unija smatra ovaj prostor okupiranom afričkom teritorijom koju drži strana sila, uprkos činjenici što se na ovaj otok nikada nisu doseljavali ljudi s afričkog kontinenta, te je otočje bilo u potpunosti nenaseljeno sve do dolaska Portugalaca.

 Geografija 
Arhipelag Madeira nalazi se oko 700 km od Afrike (gotovo na istom nivou kao Casablanca, Maroko), 450 km od Kanarskih ostrva, 800 km od Azora i 900 km od kopnenog Portugala. Arhipelag je vulkanskog porijekla, ali nema podataka o vulkanskoj aktivnosti od njegovog otkrića. Glavno ostrvo, Madeira, dugačko je oko 57 km i široko 22 km. Njegov glavni grad, Funchal, koji se nalazi u prirodnom zalivu na južnoj obali, ima modernu luku, posebno važnu za brodove za krstarenje. Madeiru karakteriše još i brdoviti teren ostrva, te raznolikost pejzaža - od visokih vrhova (Pico Ruivo je treći najviši u Portugalu, sa 1861 m nadmorske visine) i impresivnih hridova, kao što je Cabo Girão, do dubokih dolina i velike visoravni Paul da Serra. Šuma Laurissilva, endemska za Madeiru, je 1999. godine klasificirana kao svjetska baština UNESCO-a.

 Stanovništvo 

 Sport 
mini|263x263piksel|Cristiano Ronaldo

Jedan od najboljih fudbalera današnjice, Cristiano Ronaldo, rodio se u Funchalu, glavnom gradu ovog ostrva.

 Reference 

 Vanjski linkovi 

Kategorija:Ostrva
Kategorija:Geografija Portugala